ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

ՀՀ 2026թ. պետական բյուջեով ԿԳՄՍ նախարարությանը 1041 ծրագրի «11001 ՀՀ առաջնություններին և միջազգային միջոցառումներին մասնակցության ապահովման համար մարզիկների նախապատրաստում և առաջնությունների անցկացում» միջոցառման գծով նախատեսվել է 1,848.6 մլն դրամ՝ համաձայն ԿԳՄՍ նախարարության կողմից ներկայացված բյուջետային հայտի: 
	Վերը նշված հատկացումների շրջանակներում, ըստ առանձին ֆեդերացիաների, հատկացումների բաշխումն իրականացվել է ԿԳՄՍ նախարարության կողմից՝ հիմք ընդունելով ԿԳՄՍ նախարարի 24.07.2017թ. N146-Ա/1 հրամանը (ՀՀ կառավարության 2025 թվականի դեկտեմբերի 25-ի N1910-Ն որոշման 5-րդ հավելվածի 7-րդ աղյուսակով «Հայաստանի ըմբշամարտի ֆեդերացիա» ՀԿ-ին նախատեսված է 547.7 մլն դրամ, որի  դիմաց ֆինանսավորումն առ այսօր կազմել է 518.1 մլն դրամ): 
Նախագծով առաջարկվող Միջոցառումը չի ներկայացվել 2026 թվականի բյուջետային հայտով, չի քննարկվել բյուջետային գործընթացի շրջանակներում և չի ներառվել բյուջեի առաջնահերթությունների N 6 հավելվածում: Հետևաբար, ներկայացված ծախսերը չեն կարող որակվել որպես առաջնահերթ ծախսեր: 
Ավելին, հաշվի առնելով ՀՀ 2026 թվականի պետական բյուջեի սահմանափակ հարկաբյուջետային հնարավորությունները, ինչպես նաև ԿԳՄՍ նախարարության կողմից հավելյալ ծախսային կարիքների առաջադրումը, մասնավորապես, կազմակերպություններին տրամադրված դրամաշնորհների գծով ԱԱՀ-ի գումարի նախատեսումը, հոբելյանական միջոցառումների գծով լրացուցիչ ծախսերը և այլն, առաջարկում ենք տնտեսվող գումարներն ուղղել արդեն իսկ ստանձնած պարտավորությունների գծով ծախսային կարիքների բավարարմանը, ինչպես նաև հնարավորինս սահմանափակել ծախսերի վերաբաշխումները՝ զերծ մնալով պետական բյուջեի համար լրացուցիչ ծախսային պարտավորություններ ստանձնելուց:

